MATRIU DAFO

Es tracta d’un nou projecte empresarial l’activitat principal del qual consisteix en un comerç minorista de barri de productes de pastisseria i forn de pa amb obrador amb sala de degustació, que inclou tot tipus de brioix, entrepans freds i calents, pastissos i gelats a l’estiu, cafès i infusions, begudes i refrescos. Els productes tindran un bona relació qualitat preu; els preus seran assequibles, d’acord amb els establerts per la competència. 

Al projecte participen dos joves, de 33 i 37 anys, amb experiència en atenció al públic i tasques relacionades amb el sector de l’hoteleria i restauració. El més jove ha treballat com a pastisser durant els darrers 8 anys. Estan molt il·lusionats en aquest negoci i estan segurs que els resultats econòmics seran els previstos. Per començar compten amb uns recursos propis de 20.000 euros i la capitalització de l’atur de tots dos que suma 24.000 euros. Han sol·licitat a una entitat financera un préstec per valor de 60.000 euros per fer front a la inversió inicial i dotar la provisió de fons.

El negoci, principalment, estarà dirigit a una clientela constituïda per persones que treballin, visquin o passegin per la zona. 

L’horari d’obertura de l’establiment serà de 7:30 a 14:00 i de 16:00 a 20:00 hores, de dilluns a diumenge. No obstant, s’estudiarà la possibilitat d’ampliar la franja horària.

El local és totalment nou i adaptat a la normativa vigent per a aquest tipus de negocis. Així mateix, la ubicació del local gaudeix d’una sèrie d’avantatges competitives com:

· Està situat en una zona de pas a diferents centres d’ensenyament primari i secundari, la Biblioteca i el Mercat Municipal.

· Proper a una zona de vivendes de protecció oficial de recent construcció, totes elles habitades actualment.

· Ben comunicat, accessible i amb zona d’aparcament.

· Bona distribució física del local.

· Compleix amb totes les especificitats necessàries per al desenvolupament de l’activitat, donat que es realitzaran les obres necessàries per a l’obtenció dels permisos municipals.

· Situat davant de l’entrada de consultes externes del nou hospital comarcal, que comprèn diferents àrees (hospitalització, cirurgia, atenció al part, urgències, visites ambulatòries, intervencions quirúrgiques, rehabilitació).

· Altres serveis propers: ambulatori, institució geriàtrica, gimnàs.

En aquesta zona, hi ha d’altres negocis que es poden considerar competència directa ja que presten servei de forn de pa. Concretament són set, alguns d’ells amb degustació. D’aquests set, tan sols un ofereix servei de pastisseria.

En quant a la formació dels promotors, actualment només un d'ells té el carnet de manipulador d'aliments (formació requerida per poder dur a terme l'activitat). Tenen previst fer cursos relatius a gestió empresarial i relacionats amb la millora de la qualitat de la prestació del servei.

A partir de les dades anteriors, construeix la matriu DAFO.

